OMS: Din toamnă, Covid-19 ar putea lua din nou amploare în Europa.
Cazurile de Covid-19 au scăzut considerabil în ultimele două luni, în Europa. Tot mai multe țări de pe continet au relaxat o mare parte dintre restricții. OMS avertizează guvernele să fie prudente în privința virusului, în special în cazul variantei Delta.
Infecțiile Covid-19, spitalizările și decesele scad rapid în întreaga Europă, dar riscul unei reapariții mortale a virusului în toamna acestui an rămâne ridicat pe măsură ce societățile se redeschid și varianta Delta mai transmisibilă avansează, a spus Organizația Mondială a Sănătății (OMS).Acest avertisment lansat de OMS a venit în ciuda cazurilor care sunt din ce în ce mai reduse în Europa, potrivit The Guardian.Directorul regional al OMS Europa, Hans Kluge, a declarat, joi, că transmisia comunitară a SARS-CoV-2 este încă în proces de răspândire și va continua pe măsură ce călătoriile și adunările sociale vor crește. Oficialul averisează guvernele europene să ia măsuri din timp pentru la toamnă.Kluge: Învățați din anul trecut"Vara trecută, cazurile au crescut treptat la grupele de vârstă mai tinere, apoi s-au mutat în grupe de vârstă mai înaintate, ducând la o pierdere de vieți omenești în toamna și iarna anului 2020. Să nu mai facem greșeala din nou", a declarat Kluge.Katy Smallwood, medic de urgență, a declarat că varianta Delta detectată pentru prima dată în India este deosebit de îngrijorătoare: "Varianta Delta nu este încă răspândită în regiunea europeană, dar în unele țări a depășit deja varianta dominantă Alpha".Kluge a declarat că o nouă campanie a OMS, Summer Sense, ar încuraja oamenii să "se bucure de vară, dar în siguranță". "Dacă doriți să călătoriți, gândiți-vă la nevoie. Dacă decideți, faceți-o în siguranță. Guvernele trebuie să folosească o situație epidemiologică mai bună pentru a crește în continuare testarea, urmărirea, capacitatea spitalelor. Învățați din anul trecut", a mai spus oficialul OMS.